د افغانستان کرکټ الف لوبډلې نن د روانې لوبلړۍ په څلورمه یو ورځینۍ لوبه کې سریلانکا ته د څلورو وېکټو په توپیر ماته ورکړه۔

سریلانکا افغانستان ته د ۲۷۶ منډو هدف ټاکلی و؛ خو د ریاض حسن د سلیزې په مرسته افغان لوبغاړو وکړای شول، چې یاد هدف ته ځان ورسوي۔

د افغان لوبډلې لپاره ریاض حسن ۱۰۶، زبید اکبري ۶۸، ننګیال خروټي ۴۰ او شاهدالله کمال ۳۹ منډې جوړې کړې۔

افغان ابدالیانو د روانې لوبلړۍ درې لوبې سریلانکا ته بایللې وې۔

د دواړو لوبډلو ترمنځ به وروستۍ یو ورځنۍ لوبه د راتلونکې سه شنبې په ورځ په همبنټوټا کرکټ لوبغالي کې ترسره شي